三易

三易是《周官》記載太卜所掌的三種筮法，包括連山、歸藏、周易，皆由八經卦兩兩重叠成六十四别卦《周禮‧春官‧大卜》：“太卜掌三易之法，一曰連山。二曰歸藏，三曰周易。其經卦皆八，其別皆六十有四。”。《周易》為周之《易》，以乾卦為首，以變者爲占，占九、六之爻。據說，夏之《易》曰《連山》，以艮卦爲首，商之《易》曰《歸藏》，以坤卦為首。《連山》、《歸藏》皆以不變爲占，占七、八之爻。不過二易亡失不傳，不知此說確實與否《春秋左傳》：「穆姜薨於東宮，始往而筮之，遇艮之八。」杜預注：「《周禮》大卜掌三易，然則雜用《連山》、《歸藏》、《周易》。二易皆以七八為占，故言遇艮之八。」孔穎達疏：「《周易》之爻，唯有九六，此筮乃言遇艮之八，二易皆以七八為占，故此筮遇八，謂艮之第二爻不變者是八也。揲蓍求爻，繋辭有法，其揲所得有七八九六說者，謂七爲少陽，八為少隂，其爻不變也；九為老陽，六為老隂，其爻皆變也。《周易》以變為占，占九六之爻，傳之諸筮皆是占變爻也，其《連山》、《歸藏》以不變為占，占七八之爻，二易並亡，不知實然以否」王應麟《玉海》謂：皇甫謐記云：「《連山易》其卦以純艮爲首，艮爲山，山上山下，是名《連山》，雲氣出內於山，夏以十三月爲正，人統，艮漸正月，故以艮爲首。……《歸藏易》以純坤為首，坤為地，萬物莫不歸而藏於其中。殷以十二月為正，地統，故以坤為首。」 。

一般通行說法，以連山、歸藏、周易分別是由伏羲（或說神農）、黃帝、周文王三位聖王所發明而流傳下來的三種易法。三易唯《周易》傳行於世，餘二易並亡。

注釋


Category:東亞傳統占卜